[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 18.10.2005

COM(2005) 515 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ, ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΤΗΝ ΕΥΡΩΠΑΪΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ ΚΑΙ ΤΗΝ ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

Ετήσια έκθεση Tempus 2004

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ, ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΤΗΝ ΕΥΡΩΠΑΪΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ ΚΑΙ ΤΗΝ ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

Ετήσια έκθεση Tempus 2004

1. προλογοσ

Το πρόγραμμα Tempus III (2000-2006) επικεντρώνεται στην ανάπτυξη των συστημάτων τριτοβάθμιας εκπαίδευσης στις 27 χώρες εταίρους μέσω της συνεργασίας με ιδρύματα από τα κράτη μέλη της Ευρωπαϊκής Ένωσης. Τα ιδρύματα τριτοβάθμιας εκπαίδευσης έχουν ιδιαίτερη σημασία για τη διαδικασία της κοινωνικής και οικονομικής μετάβασης καθώς και για το διαπολιτισμικό διάλογο· αποτελούν δεξαμενές εμπειρογνωμοσύνης και ανθρώπινου δυναμικού και εξασφαλίζουν την κατάρτιση της νέας γενιάς ηγετών.

Λεπτομερής περιγραφή του προγράμματος Tempus περιέχεται στην ακόλουθη URL:

http://europa.eu.int/comm/education/programmes/tempus/index_en.html

Η παρούσα ετήσια έκθεση υποβάλλεται σύμφωνα με το άρθρο 11 της απόφασης του Συμβουλίου για τη θέσπιση του προγράμματος Tempus (ΕΕ L 120 της 8ης Μαΐου 1999).

2. η εφαρμογη του προγραμματοσ TEMPUS το 2004: οι κυριοι τομεισ δρασησ

Η εφαρμογή του προγράμματος Tempus το 2004 βασίστηκε, μεταξύ άλλων, στα συμπεράσματα και τις συστάσεις της ενδιάμεσης αξιολόγησης που δημοσιεύθηκε το Νοέμβριο του 2003. Η αξιολόγηση επιβεβαίωσε τη σημασία του προγράμματος για την υποστήριξη της μεταρρύθμισης και της ανάπτυξης της τριτοβάθμιας εκπαίδευσης καθώς και το ζωτικό ρόλο της λογικής του προγράμματος που βασίζεται στις παρεμβάσεις και στις διαχειριστικές προσεγγίσεις του. Οι ακόλουθες συστάσεις είχαν ιδιαίτερη σημασία όσον αφορά την εφαρμογή του προγράμματος το 2004:

- Η διαδικασία καθορισμού των ειδικών προτεραιοτήτων για κάθε χώρα πρέπει να ενισχυθεί μέσω ενός πιο δομημένου διαλόγου με τις εκπαιδευτικές αρχές των χωρών εταίρων.

- Τα κονδύλια του προγράμματος Tempus πρέπει να χρησιμοποιούνται για τους σκοπούς που το πρόγραμμα επιτυγχάνει με τον καλύτερο τρόπο, δηλ., την προώθηση της κινητικότητας, τις ανταλλαγές και την ανανέωση των προγραμμάτων σπουδών.

- Η σημασία και ο αντίκτυπος του προγράμματος πρέπει να προωθούνται ενεργώς στο επίπεδο των εθνικών αρχών.

- Πρέπει να καθιερωθεί η επί τόπου παρακολούθηση σε επιλεκτική βάση.

Με βάση τα παραπάνω, οι κύριοι τομείς δράσης του Tempus για το 2004 ήταν οι εξής:

1. Μεγιστοποίηση του αντίκτυπου του προγράμματος μέσω μιας ενισχυμένης προσέγγισης από την κορυφή προς τη βάση, ενός ενισχυμένου διαλόγου για την πολιτική και περισσοτέρων διαρθρωτικών μέτρων.

2. Ενίσχυση της κινητικότητας μέσω της προώθησης ατομικών επιδοτήσεων κινητικότητας.

3. Προσαρμογή και ενίσχυση των διαδικασιών επιλογής και παρακολούθησης.

4. Καλύτερος καθορισμός των εθνικών γραφείων Tempus.

Σύμφωνα με το άρθρο 12 της απόφασης του Συμβουλίου για τη θέσπιση του προγράμματος Τempus III (ΕΕ L 120 της 8ης Μαΐου 1999), τα συμπεράσματα της έκθεσης ενδιάμεσης αξιολόγησης ελήφθησαν υπόψη κατά την εκπόνηση του μελλοντικού προγράμματος Tempus.

Η έκθεση ενδιάμεσης αξιολόγησης του προγράμματος Tempus III η οποία δημοσιεύθηκε το Νοέμβριο του 2003 βρίσκεται στην ακόλουθη URL:

http://europa.eu.int/comm/dgs/education_culture/evalreports/index_en.htm#TempusIIIinterim1.

Η έκθεση της 8ης Μαρτίου 2004 που υπέβαλε η Ευρωπαϊκή Επιτροπή στο Συμβούλιο σχετικά με την ενδιάμεση αξιολόγηση του Tempus III περιέχεται επίσης στην ίδια διεύθυνση.

3. ενισχυμενη προσεγγιση από την κορυφη προς τη βαση

3.1. Ενισχυμένος διάλογος για την πολιτική

Το 2004 η Ευρωπαϊκή Επιτροπή επιδίωξε να ενισχύσει το διάλογο σχετικά με την πολιτική με τις αρμόδιες για την τριτοβάθμια εκπαίδευση αρχές των χωρών εταίρων. Το Μάρτιο και τον Απρίλιο του 2004 πραγματοποιήθηκε μια σειρά διμερών συναντήσεων στις Βρυξέλλες. Σκοπός του διαλόγου αυτού ήταν η καλύτερη κατανόηση της κατάστασης όσον αφορά την τριτοβάθμια εκπαίδευση στις χώρες εταίρους, να εντοπιστούν οι τομείς στους οποίους η συνεργασία μέσω του Tempus θα μπορούσε να έχει το μέγιστο αντίκτυπο (και για το σκοπό αυτό να καθορίσουν καλύτερα τις εθνικές προτεραιότητες) και να ενισχύσουν τη συνεργασία με την ΕΕ στον τομέα της τριτοβάθμιας εκπαίδευσης.

Παρά τις διαφορές μεταξύ των χωρών όσον αφορά το επίπεδο ανάπτυξης και οργάνωσης των συστημάτων τους για την τριτοβάθμια εκπαίδευση, ο διάλογος απέδειξε ότι υπάρχει εντυπωσιακός βαθμός σύγκλισης όσον αφορά τις κύριες ανησυχίες των χωρών, συγκεκριμένα τη διασφάλιση της ποιότητας, τη διαπίστευση, την πρόσβαση στην τριτοβάθμια εκπαίδευση και την προσαρμογή τις εκπαίδευσης στις ανάγκες της αγοράς εργασίας.

Οι ευρωπαϊκές χώρες εταίροι του Tempus συμμετέχουν όπως είναι φυσικό στη διαδικασία μεταρρύθμισης που διενεργείται στην Ευρώπη υπό την ώθηση της διαδικασίας της Μπολόνια. Ο διάλογος επιβεβαιώνει ότι οι περισσότερες μη ευρωπαϊκές χώρες εταίροι έχουν επίσης ξεκινήσει διαδικασίες μεταρρύθμισης, επιδιώκοντας τη σύγκλιση με τα ευρωπαϊκά συστήματα τριτοβάθμιας εκπαίδευσης κατά τα πρότυπα της διαδικασίας της Μπολόνια.

Τις διμερείς συζητήσεις ακολούθησε μια κοινή συνάντηση με εκπροσώπους των κρατών μελών και των υπουργείων Παιδείας των χωρών εταίρων του προγράμματος Tempus τον Ιούλιο του 2004. Η συνάντηση επικεντρώθηκε ιδιαίτερα σε δύο θέματα που αποδείχθηκαν τα πιο σημαντικά όσον αφορά τις πρόσφατες μεταρρυθμίσεις της τριτοβάθμιας εκπαίδευσης στις χώρες εταίρους, κυρίως τα συστήματα διασφάλισης της ποιότητας της τριτοβάθμιας εκπαίδευσης, και τη συνεργασία πανεπιστημίων / επιχειρήσεων.

Η γενίκευση των στρατηγικών και των μηχανισμών για τη διασφάλιση της ποιότητας αποτελεί στοιχείο – κλειδί στη μεταρρυθμιστική ατζέντα της τριτοβάθμιας εκπαίδευσης στις χώρες εταίρους. Πολλές χώρες εταίροι λαμβάνουν μέτρα στον τομέα αυτό ακολουθώντας εκ του σύνεγγυς τις εξελίξεις στα κράτη μέλη της ΕΕ.

Η προσαρμογή της τριτοβάθμιας εκπαίδευσης στις ανάγκες της αγοράς εργασίας αποτελεί μείζονα ανησυχία στις χώρες εταίρους. Πολλές χώρες εταίροι τόνισαν την ανάγκη να αναλυθούν καλύτερα οι τρέχουσες και οι μελλοντικές ανάγκες της αγοράς εργασίας ώστε να προσαρμοστούν στις δομές της τριτοβάθμιας εκπαίδευσης. Αν και υπάρχει μεγάλη συναίνεση ως προς την ανάγκη να ενισχυθεί η συνεργασία πανεπιστημίων/επιχειρήσεων ώστε να προαχθεί η απασχολησιμότητα των σπουδαστών στην αγορά εργασίας, από τη συζήτηση προέκυψε ότι μόλις ένας μικρός αριθμός χωρών έχουν καταρτίσει στρατηγικές για την επίτευξη του στόχου αυτού. Η Ευρωπαϊκή Επιτροπή προτίθεται να εξετάσει το θέμα αυτό το 2005, περιγράφοντας το ρόλο που το πρόγραμμα Tempus έχει διαδραματίσει και μπορεί να εξακολουθήσει να διαδραματίζει όσον αφορά την αναπτυσσόμενη συνεργασία πανεπιστημίων και επιχειρήσεων.

3.2. Κοινά ευρωπαϊκά προγράμματα

Ως αποτέλεσμα του ενισχυμένου διαλόγου για την πολιτική, συμφωνήθηκαν από τις αρχές των χωρών εταίρων και την Ευρωπαϊκή Επιτροπή οι εθνικές προτεραιότητες για τα κοινά ευρωπαϊκά προγράμματα. Σκοπός των προτεραιοτήτων αυτών είναι να δημιουργηθούν στενότεροι δεσμοί μεταξύ των σχεδίων Tempus και της εθνικής μεταρρυθμιστικής ατζέντας των χωρών εταίρων, μεγιστοποιώντας, με τον τρόπο αυτό, τον αντίκτυπο του προγράμματος.

Τα κοινά ευρωπαϊκά προγράμματα (ΚΕΠ) υποστηρίζουν καινοτομικές πολυμερής πρωτοβουλίες με τη συμμετοχή τουλάχιστον ενός πανεπιστημίου από μία χώρα εταίρο, ενός πανεπιστημίου από κράτος μέλος της ΕΕ και μίας ακαδημαϊκής ή μη ακαδημαϊκής κοινοπραξίας στα διάφορα κράτη μέλη της ΕΕ. Σκοπός των κοινών ευρωπαϊκών προγραμμάτων είναι η μεταβίβαση της γνώσης από πανεπιστήμια της ΕΕ σε ιδρύματα των χωρών εταίρων στους τομείς της ανάπτυξης εκπαιδευτικών προγραμμάτων, της οικοδόμησης θεσμών και της διαχείρισης πανεπιστημίων. Τα προγράμματα αυτά απορροφούν περίπου το 82% της συνολικής ετήσιας χρηματοδότησης του Tempus. Το 2004 η Ευρωπαϊκή Επιτροπή χρηματοδότησε 111 ΚΕΠ με τη συνολική χρηματοδότηση της ΕΚ να ανέρχεται στα 44 εκατ. ευρώ περίπου.

3.3. Διαρθρωτικά και συμπληρωματικά μέτρα

Στα τέλη του 2003 δρομολογήθηκε ένα νέο είδος σχεδίων Tempus- τα διαρθρωτικά και συμπληρωματικά μέτρα (ΔΣΜ). Αυτό το είδος σχεδίου καθιερώθηκε για να στηριχθούν οι προσπάθειες των χωρών εταίρων όσον αφορά το σχεδιασμό και την υλοποίηση στρατηγικών για τη μεταρρύθμιση της τριτοβάθμιας εκπαίδευσης. Ενισχύει την προσέγγιση από την κορυφή στη βάση του προγράμματος, επιδιώκοντας τη στενή συμμετοχή των αρχών τριτοβάθμιας εκπαίδευσης από τις χώρες εταίρους. Τα ΔΣΜ αφορούν κατά κανόνα οριζόντια θέματα όπως η καθιέρωση συστημάτων μεταφοράς ακαδημαϊκών μονάδων, οι μηχανισμοί διασφάλισης της ποιότητας, η αναγνώριση των τίτλων ή η συνεργασία πανεπιστημίων/επιχειρήσεων. Τα σχέδια που εμπίπτουν σε αυτό το σκέλος του προγράμματος πρέπει να εγκρίνονται από τις εθνικές εκπαιδευτικές αρχές ενώ συχνά συμμετέχουν σε αυτά άμεσα ως εταίροι εθνικοί ή περιφερειακοί φορείς.

Δεδομένου του γενικευμένου ενδιαφέροντος των χωρών εταίρων του Tempus για τη διαδικασία της Μπολόνια, δημοσιεύθηκε το 2004 κοινή πρόσκληση υποβολής προτάσεων Tempus/Socrates για την υποστήριξη σχεδίων σχετικών με τη διαδικασία της Μπολόνια. Ιδρύματα από χώρες εταίρους του Tempus κλήθηκαν να υποβάλουν προτάσεις στο πλαίσιο των ΔΣΜ. Σκοπός των δέκα σχεδίων που επιλέγησαν ήταν, μεταξύ άλλων, η συγκρότηση ομάδων προώθησης της διαδικασίας της Μπολόνια και η συμμετοχή των χωρών εταίρων του Tempus στις διασκέψεις και στα σεμινάρια που αφορούν την εν λόγω διαδικασία.

Εάν εξετάσουμε τις τρεις προσκλήσεις υποβολής προτάσεων για τα ΔΣΜ που δημοσιεύθηκαν από τη δρομολόγηση του νέου αυτού εργαλείου τον Οκτώβριο του 2003, μπορούμε να διαπιστώσουμε ότι τα ΔΣΜ που χρηματοδοτήθηκαν έως τώρα κατανέμονται ομοιόμορφα μεταξύ των διαφόρων περιφερειών που καλύπτει το πρόγραμμα Tempus.

Μια σύντομη ανάλυση των στόχων τους δείχνει ότι τα περισσότερα σχέδια (το 58% των σχεδίων) συνδέονται με τους τομείς δράσης της διαδικασίας της Μπολόνια, με δύο κύρια σημεία εστίασης: 1) διάδοση πληροφοριών με τον καθορισμό ομάδων φορέων προώθησης της διαδικασίας της Μπολόνια· και 2) σχεδιασμός συστημάτων διασφάλισης της ποιότητας της τριτοβάθμιας εκπαίδευσης, ένα θέμα ιδιαίτερα δημοφιλές στην περιοχή του προγράμματος Tacis (το ένα τέταρτο όλων των ΔΣΜ που επιλέγησαν στην περιοχή Tacis συνδέονται με την ενίσχυση της ποιότητας). Στις χώρες των Δυτικών Βαλκανίων τα ΔΣΜ που συνδέονται με τη διαδικασία της Μπολόνια αντιστοιχούν στο 72% όλων των σχεδίων, γεγονός που είναι πολύ φυσιολογικό, αφού όλες οι χώρες της περιοχής έχουν υπογράψει τη δήλωση της Μπολόνια.

Τα ΔΣΜ χρησιμοποιούνται επίσης ως εργαλεία για τη στήριξη του εκσυγχρονισμού των λειτουργιών και των υπηρεσιών των πανεπιστημίων (το 35% όλων των ΔΣΜ), με έμφαση στον εκσυγχρονισμό και την αναδιοργάνωση των προγραμμάτων κατάρτισης, τη χρήση των τεχνολογιών πληροφορίας και επικοινωνίας, την ενίσχυση των διεθνών σχέσεων (και τον εκσυγχρονισμό της κατάρτισης των εκπαιδευτικών).

Έως τώρα τα ΔΣΜ δεν χρησιμοποιούνται επαρκώς για την αντιμετώπιση θεμάτων συστημικού χαρακτήρα και για τη γενικότερη μεταρρύθμιση του τομέα της τριτοβάθμιας εκπαίδευσης: τα σχέδια αυτά αντιστοιχούν μόλις στο 7% όλων των ΣΔΜ και αφορούν κυρίως τη ζώνη Meda.

3.4. Περιφερειακή διάσκεψη Tempus στην Κεντρική Ασία

Το Νοέμβριο του 2004 οι υπηρεσίες της Ευρωπαϊκής Επιτροπής, σε συνεργασία με το Υπουργείο Τριτοβάθμιας και Δευτεροβάθμιας Ειδικευμένης Εκπαίδευσης της Δημοκρατίας του Ουζμπεκιστάν, οργάνωσαν στην Τασκένδη μία διάσκεψη για τη μεταρρύθμιση της τριτοβάθμιας εκπαίδευσης στην Κεντρική Ασία. Οι στόχοι της διάσκεψης ήταν η ανταλλαγή πληροφοριών σχετικά με τις μεταρρυθμιστικές διαδικασίες στις χώρες εταίρους και η διάδοσή τους, η ενημέρωση των συμμετεχόντων για τις τελευταίες εξελίξεις όσον αφορά τη διαδικασία της Μπολόνια και η διερεύνηση τρόπων με τους οποίους το πρόγραμμα Tempus θα μπορούσε να εξακολουθήσει να συμβάλει στον εκσυγχρονισμό και την προώθηση της ποιότητας των συστημάτων τριτοβάθμιας εκπαίδευσης στην περιφέρεια. Και οι πέντε αντιπροσωπείες από την Κεντρική Ασία που παραβρέθηκαν στη διάσκεψη εξέφρασαν την πρόθεση των χωρών να εφαρμόσουν τις αρχές στις οποίες βασίζεται η διαδικασία της Μπολόνια και ανακοίνωσαν τις αλλαγές που πραγματοποιούνται στις δομές της τριτοβάθμιας εκπαίδευσης και στη σχετική νομοθεσία για την ευθυγράμμιση των εν λόγω δομών με τις αρχές αυτές.

4. η ενισχυση της ατομικησ κινητικοτητασ

Η αξιολόγηση της τρίτης φάσης του προγράμματος επιβεβαίωσε την αξία της κινητικότητας τόσο για το προσωπικό των πανεπιστημίων και όσο και τους σπουδαστές και υπογράμμισε τη σημασία της διαπροσωπικής συνεργασίας που υποστηρίζει το Tempus. Πριν από το 2004 η χρήση της δράσης αυτής ήταν περιορισμένη. Η ζήτηση για αυτό το είδος σχεδίων αυξήθηκε με την επέκταση του προγράμματος Tempus στους εταίρους της Νότιας και Ανατολικής Μεσογείου, επιβεβαιώνοντας την ανάδραση από άλλες περιφέρειες σχετικά με την επιθυμία για αύξηση του αριθμού των επιδοτήσεων. Οι ατομικές επιδοτήσεις κινητικότητας θεωρήθηκαν ένα χρήσιμο και ευέλικτο μέσο για τη σύναψη εταιρικών σχέσεων και την ανάπτυξη προτάσεων σχεδίων καθώς και για τη διευκόλυνση των ανταλλαγών τεχνογνωσίας, εμπειρίας και ορθών πρακτικών, συμπεριλαμβανομένης της κατάρτισης που παρέχεται στις χώρες εταίρους από εμπειρογνώμονες της τριτοβάθμιας εκπαίδευσης από την Ευρωπαϊκή Ένωση. Μετά την καθιέρωση ενός νέου και απλού εντύπου υποβολής υποψηφιότητας και την προώθηση του είδους αυτού των επιδοτήσεων στις χώρες εταίρους το 2002, ο αριθμός των ατομικών επιδοτήσεων κινητικότητας αυξήθηκε το 2004: χορηγήθηκαν άνω των 700 επιδοτήσεων (σε σχέση με 663 το 2003) για όλες τις περιοχές που καλύπτονται από το Tempus.

5. θεματα που συνδεονται με τις επιδοτησεισ

5.1. Υποβολή υποψηφιότητας, επιλογή και διαδικασία ανάθεσης

Λεπτομερή στοιχεία για την επιλογή και τους οικονομικούς όρους παρέχονται στα τρία παραρτήματα της παρούσας έκθεσης.

5.2. Συμφωνίες επιδοτήσεων και πληρωμές

Μετά την έναρξη ισχύος του δημοσιονομικού κανονισμού η διαχείριση όλων των αναλήψεων υποχρεώσεων και των πιστώσεων πληρωμών μεταφέρθηκαν από το Ευρωπαϊκό Ίδρυμα Κατάρτισης στην Ευρωπαϊκή Επιτροπή το 2003. Η μεταφορά συνέπεσε με τις προπαρασκευαστικές εργασίες που οδήγησαν στην καθιέρωση του νέου λογιστικού συστήματος της Ευρωπαϊκής Επιτροπής από την 1η Ιανουαρίου 2005 και με την αύξηση του αριθμού των ατομικών επιδοτήσεων κινητικότητας. Οι νέες απαιτήσεις, ιδιαίτερα όσον αφορά την έγκριση των τραπεζικών λογαριασμών και των νομικών οντοτήτων σε συνδυασμό με το μεγάλο αριθμό επιδοτήσεων κατέληξαν σε αναπόφευκτες καθυστερήσεις στη σύναψη συμφωνιών επιδοτήσεων.

Μια επιπλέον δυσκολία ήταν η πρόσφατη υπογραφή ορισμένων χρηματοδοτικών συμφωνιών για τα προγράμματα δράσης Tacis 2003. Ως αποτέλεσμα καθυστέρησαν επίσης οι συμφωνίες επιδοτήσεων για τα σχέδια Tempus στα οποία συμμετέχουν φορείς από τις ενδιαφερόμενες χώρες

5.3. Παρακολούθηση των σχεδίων

Στην αξιολόγηση της τρίτης φάσης του προγράμματος προτείνεται η επανακαθιέρωση της επί τόπου παρακολούθησης ως απαραίτητο συμπλήρωμα της εξ αποστάσεως παρακολούθησης. Η επί τόπου παρακολούθηση επανακαθιερώθηκε το 2003 σε συνδυασμό με τις ημερίδες παρακολούθησης και συνεχίστηκε το 2004. Επιπλέον, το 2004 οι υπηρεσίες της Ευρωπαϊκής Επιτροπής ενέκριναν ένα συστηματικό πρόγραμμα επί τόπου παρακολούθησης. Επικεντρώνεται στο 10% των σε εξέλιξη σχεδίων και αφορά περίπου 30 σχέδια ετησίως. Οι πρώτες επισκέψεις παρακολούθησης βάσει του προγράμματος αυτού διενεργήθηκαν τον Οκτώβριο του 2004 από τη Γενική Διεύθυνση Εκπαίδευση και Πολιτισμός σε στενή συνεργασία με τα εθνικά γραφεία Tempus και την υποστήριξη του Ευρωπαϊκού Ιδρύματος Κατάρτισης.

Στο πλαίσιο της πολιτικής της για προληπτική παρακολούθηση η Ευρωπαϊκή Επιτροπή παρέχει κατάρτιση σε περίπου 160 αντιπροσώπους σχεδίων από τα νεοεπιλεγέντα σχέδια Cards και Meda σε συνάντηση που πραγματοποιήθηκε στο Βερολίνο το Σεπτέμβριο του 2004. Έχουν ετοιμαστεί υλικό κατάρτισης και τα έγγραφα σχετικά με τη διαχείριση των συμβολαίων και είναι διαθέσιμα στο διαδίκτυο. Λόγω καθυστερήσεων στην υπογραφή των χρηματοδοτικών συμφωνιών μεταξύ Ευρωπαϊκής Επιτροπής και των χωρών εταίρων Tacis, πρόκειται να πραγματοποιηθεί ειδική συνάντηση το 2005 για σχέδια στα οποία συμμετέχουν ιδρύματα από τις ενδιαφερόμενες χώρες.

Για να απλουστευθούν περισσότερο οι υποχρεώσεις υποβολής εκθέσεων, καταρτίστηκαν on-line έντυπα έκθεσης για τα διαρθρωτικά και τα συμπληρωματικά μέτρα και τις ατομικές επιδοτήσεις κινητικότητας και τοποθετήθηκαν στον ιστοχώρο του Tempus το δεύτερο εξάμηνο του 2004.

6. ημεριδεσ πληροφορησησ

Ημερίδες πληροφόρησης Tempus διοργανώθηκαν στις περισσότερες χώρες εταίρους, όπως και σε ορισμένα κράτη μέλη της ΕΕ. Το 2004 οι αρχές που είναι αρμόδιες για την τριτοβάθμια εκπαίδευση συμμετείχαν συστηματικά στις ενημερωτικές εκστρατείες στις χώρες εταίρους για την παρουσίαση των εθνικών προτεραιοτήτων για το Tempus.

7. εθνικα γραφεια TEMPUS και εθνικα σημεια επαφησ TEMPUS

Τα εθνικά γραφεία Tempus στις χώρες εταίρους διαδραματίζουν βασικό ρόλο στην υλοποίηση του προγράμματος παρέχοντας πληροφορίες σε μελλοντικούς και σημερινούς χρήστες του προγράμματος, καθώς και στην παροχή ανάδρασης στις υπηρεσίες της Ευρωπαϊκής Επιτροπής για τα υπό εξέλιξη σχέδια. Το 2004 οι υπηρεσίες της Ευρωπαϊκής Επιτροπής εξακολούθησαν να εργάζονται στενά με τα εθνικά γραφεία Tempus επιδιώκοντας να προσδώσουν μεγαλύτερη συνοχή στο δίκτυο αυτό και να διασφαλίσουν την επαρκή ροή πληροφόρησης. Οι υπηρεσίες της Ευρωπαϊκής Επιτροπής επιδιώκουν ιδιαίτερα να προσδώσουν μεγαλύτερη συνέπεια στα προγράμματα εργασίας των εθνικών γραφείων Tempus και στις συμφωνίες επιδοτήσεων με σκοπό να ενισχύσουν περαιτέρω το ρόλο τους.

Το 2004 συγκροτήθηκαν νέα εθνικά γραφεία Tempus στη Ρωσία και στην επικράτεια υπό τον έλεγχο της Παλαιστινιακής Αρχής.

Τα εθνικά σημεία επαφής Tempus στα κράτη μέλη διαδραματίζουν επίσης σημαντικό ρόλο στο πρόγραμμα, διευκολύνοντας τη συμμετοχή των ιδρυμάτων των τριτοβάθμιας εκπαίδευσης της Ευρωπαϊκής Ένωσης μέσω της ενημέρωσης και της παροχής βοήθειας στην αναζήτηση εταίρων. Το 2004 οι υπηρεσίες της Ευρωπαϊκής Επιτροπής εξακολούθησαν να ενισχύουν τη συνεργασία της με τα εθνικά σημεία επαφής.

Οι αντιπρόσωποι των εθνικών γραφείων Tempus και των εθνικών σημείων επαφής συναντήθηκαν στις Βρυξέλλες το Μάρτιο και το Νοέμβριο του 2004.

8. Tο μελλον του TEMPUS III

Μετά τα συμπεράσματα της ενδιάμεσης αξιολόγησης και σύμφωνα με το άρθρο 12 της απόφασης του Συμβουλίου για τη θέσπιση του Tempus III (ΕΕ L 120 της 8ης Μαΐου 1999), η Επιτροπή πρότεινε το πρόγραμμα να συνδυάζει την προσέγγιση πολυμερούς συνεργασίας από τη βάση στην κορυφή με συμπληρωματικά μέτρα από την κορυφή προς τη βάση για την υποστήριξη του εκσυγχρονισμού των συστημάτων εκπαίδευσης και κατάρτισης και να επιδιώκει την αύξηση του όγκου και της ποιότητας της διακρατικής κινητικότητας. Η προετοιμασία του μελλοντικού προγράμματος Tempus βρίσκεται σε εξέλιξη.

9. συμπερασματα

Η εφαρμογή του προγράμματος το 2004 βασίστηκε στα αποτελέσματα της ενδιάμεσης αξιολόγησης του 2003 για το Tempus III (2000 - 2006). Ο διάλογος και οι διαβουλεύσεις με τις αρχές που είναι αρμόδιες για την τριτοβάθμια εκπαίδευση στις χώρες εταίρους οδήγησαν σε ενίσχυση των εθνικών προτεραιοτήτων που αναμένεται να συμβάλουν στην μεγιστοποίηση του αντίκτυπου του προγράμματος όσον αφορά την προώθηση της τριτοβάθμιας εκπαίδευσης στις χώρες εταίρους. Το Tempus ήταν καθοριστικό στην υποστήριξη των προσπαθειών των χωρών εταίρων να θέσουν τα ζητήματα που συνδέονται με τη διαδικασία της Μπολόνια στη μεταρρυθμιστική τους ατζέντα. Η αυξανόμενη υποστήριξη της ατομικής κινητικότητας των επαγγελματιών της τριτοβάθμιας εκπαίδευσης και η εισαγωγή διαρθρωτικών και συμπληρωματικών δραστηριοτήτων, σε συνδυασμό με το διάλογο και τις εθνικές προτεραιότητες συνέβαλαν στην επιβεβαίωση του Tempus ως εργαλείου επιλογής για την υλοποίηση και την κατάρτιση των πολιτικών των χωρών εταίρων στον τομέα της τριτοβάθμιας εκπαίδευσης.

1. ANNEX

Financial overview – Tempus 2004 (amounts committed per region in €) |

CARDS | TACIS | MEDA |

JEP | 9,836,694.56 | 14,552,916.00 | 19,711,751.17 |

IMG | 683,830.00 | 768,030.00 | 802,900.00 |

SCM | 1,443,036.56 | 1,918,102.32 | 1,708,116.00 |

NTO | 281,592.00 | 244,488.00 | 627,459.00 |

ETF | 237,500.00 | 337,500.00 | 275,000.00 |

Other | 105,700.10 | 213,098.12 | 213,888.98 |

Total | 12,588,353.22 | 18,034,134.44 | 23,339,115.15 |

- JEP Joint European Project

- IMG Individual Mobility Grant

- SCM Structural and Complementary Measure

- NTO National Tempus Office

- ETF European Training Foundation

2.1. ANNEX

Joint European Projects (JEP) Selection Tables 2004 |

- The tables presented below cover the selection of Joint European Projects (JEPs) carried out in 2004 following the call for proposals closed on 15 December 2003.

- Multi-country projects involve more than one Tempus partner country. For each partner country, the number of multi-country applications indicates the number of applications in which institutions from this country are involved.

- Types of Joint European Projects (JEPs): Curriculum Development (CD), Training Courses for Institution Building (TCIB) and University Management (UM).

JEP – TEMPUS CARDS (Annex 2.1 – Table 1) |

- The tables presented below cover the selection of Structural and Complementary Measures (SCMs) carried out in 2004 following the calls for proposals closed on 15 October 2003, 15 February 2004, and 1 March 2004 (special SCM “Bologna call”).

- Multi-country projects involve more than one partner country. For each partner country, the number of multi-country applications indicates the number of applications in which institutions from this country are involved.

- Types of Structural and Complementary Measures (SCMs): Information and Dissemination (I&D), Pilot Project (PP) and Training Project (TP).

SCM – TEMPUS CARDS (Annex 2.2 – Table 1) |

- The tables presented below cover the selection of Individual Mobility Grants (IMGs) carried out in 2004 following the calls for proposals closed on 15 October 2003, 15 February 2004, and 15 June 2004.

IMG – TEMPUS CARDS (Annex 2.3 – Table 1) |

Partner Country | Total Received Applications | Total Funded Applications | Success Rate | Total Awarded in € |

1244-Kosovo | 12 | 5 | 42 % | 15,650.00 |

Albania | 138 | 55 | 40 % | 237,750.00 |

Bosnia and Herzegovina | 17 | 13 | 76 % | 39,010.00 |

Croatia | 44 | 26 | 59 % | 67,700.00 |

former Yugoslav Republic of Macedonia | 58 | 44 | 76 % | 148,280.00 |

Serbia and Montenegro | 106 | 67 | 63 % | 214,310.00 |

IMG – TEMPUS TACIS (Annex 2.3 – Table 2) |

Partner Country | Total Received Applications | Total Funded Applications | Success Rate | Total Awarded in € |

Armenia | 64 | 27 | 42 % | 90,160.00 |

Azerbaijan | 17 | 15 | 88 % | 30,420.00 |

Belarus | 20 | 10 | 50 % | 36,500.00 |

Georgia | 32 | 16 | 50 % | 50,000.00 |

Kazakhstan | 13 | 8 | 62 % | 18,800.00 |

Kyrgyzstan | 34 | 21 | 62 % | 76,820.00 |

Moldova | 66 | 22 | 33 % | 88,000.00 |

Mongolia | 24 | 14 | 58 % | 68,700.00 |

Russian Federation | 196 | 104 | 53 % | 344,400.00 |

Tadjikistan | 2 | 1 | 50 % | 2,350.00 |

Turkmenistan | 2 | 2 | 100 % | 8,300.00 |

Ukraine | 50 | 22 | 44 % | 68,060.00 |

Uzbekistan | 105 | 49 | 47 % | 190,180.00 |

IMG – TEMPUS MEDA (Annex 2.3 – Table 3) |

Partner Country | Total Received Applications | Total Funded Applications | Success Rate | Total Awarded in € |

Algeria | 103 | 41 | 40 % | 102,500.00 |

Egypt | 247 | 69 | 28 % | 254,000.00 |

Jordan | 12 | 9 | 75 % | 34,900.00 |

Lebanon | 73 | 41 | 56 % | 129,800.00 |

Morocco | 64 | 34 | 53 % | 104,100.00 |

Palestinian Authority | 25 | 18 | 72 % | 60,700.00 |

Syria | 125 | 36 | 29 % | 151,800.00 |

Tunisia | 38 | 17 | 45 % | 32,900.00 |

3. ANNEX

JOINT EUROPEAN PROJECTS (JEP) - STRUCTURAL AND COMPLEMENTARY MEASURES (SCM) SELECTION TABLES BY EU MEMBER STATES’ PARTICIPATION |

- The table below indicates the number of institutions by EU Member State involved in the received and the funded applications.

- Types of Joint European Projects (JEPs): Curriculum Development (CD), Training Courses for Institution Building (TCIB) and University Management (UM).

- Types of Structural and Complementary Measures (SCMs): Information and Dissemination (I&D), Pilot Project (PP) and Training Project (TP).

JEP & SCM – TEMPUS All regions - EU Member States’ Participation |

EU Member State | Total Received Applications | Total Funded Applications | Success Rate |JEP CD |JEP IB |JEP UM | SCM BC |SCM ID |SCM PP |SCM TP | | Austria | 121 | 29 | 24 % | 10 | 1 | 4 | 6 | 1 | 4 | 3 | | Belgium | 147 | 37 | 25 % | 13 | - | 8 | 5 | 4 | 1 | 6 | | Cyprus | 4 | 1 | 25 % | - | - | - | 1 | - | - | - | | Czech Republic | 16 | 4 | 25 % | 1 | 1 | 1 | 1 | - | - | - | | Denmark | 44 | 9 | 20 % | 6 | 1 | - | 1 | - | 1 | - | | Estonia | 3 | - | 0 % | - | - | - | - | - | - | - | | Finland | 71 | 12 | 17 % | 6 | - | 1 | 2 | 1 | 1 | 1 | | France | 296 | 62 | 21 % | 30 | 2 | 9 | 5 | 3 | 8 | 5 | | Germany | 313 | 56 | 18 % | 31 | 3 | 5 | 4 | 2 | 6 | 5 | | Greece | 106 | 23 | 22 % | 14 | 1 | - | 1 | 1 | 4 | 2 | | Hungary | 21 | 5 | 24 % | 3 | - | - | 1 | - | 1 | - | | Ireland | 25 | 7 | 28 % | 2 | - | 3 | - | - | 2 | - | | Italy | 275 | 62 | 23 % | 26 | 2 | 9 | 7 | 3 | 9 | 6 | | Latvia | 7 | 1 | 14 % | 1 | - | - | - | - | - | - | | Lithuania | 10 | 1 | 10 % | - | - | - | 1 | - | - | - | | Luxembourg | 4 | 1 | 25 % | - | - | 1 | - | - | - | - | | Malta | 3 | 3 | 100 % | 2 | - | - | 1 | - | - | - | | Netherlands | 112 | 27 | 24 % | 12 | 3 | 4 | 2 | 2 | 3 | 1 | | Poland | 30 | 8 | 27 % | 4 | 1 | 1 | 1 | - | - | 1 | | Portugal | 47 | 16 | 34 % | 6 | 1 | 6 | 1 | - | 1 | 1 | | Slovak Republic | 15 | 6 | 40 % | 1 | 1 | 1 | 2 | - | 1 | - | | Slovenia | 21 | 6 | 29 % | - | 1 | 1 | 3 | - | 1 | - | | Spain | 173 | 49 | 28 % | 24 | - | 9 | 1 | 2 | 9 | 4 | | Sweden | 105 | 30 | 29 % | 13 | 1 | 4 | 2 | 1 | 6 | 3 | | United Kingdom | 231 | 62 | 27 % | 26 | 7 | 11 | 2 | 4 | 7 | 5 | |